ལྕམ་ལེ་ཅང་ལིན་གྱིས་བརྗོད་པ་ལྟར་ན་མོ་ལ་ལོ་རྒྱུས་རིག་པ་ཞིབ་འཇུག་གི་ཆེད་ལས་སྦྱོང་བརྡར་ཡོད་ཟེར།གོང་ནས་གླེང་བའི་སྒྲོམ་གཞི་རང་བཞིན་གྱིས་སྦས་བསྐུང་བརྒྱབ་ཡོད་པ་མ་ཟད།དེབ་ཀྱི་དོན་ཚན་མང་པོ་ནང་དུ་ཞིབ་ཚགས་རང་བཞིན་གྱིས་ལོག་འགྲེལ་དང་ལྐོག་གྱུར་གྱིས་བོད་ནི་གནའ་སྔ་མོ་ནས་རྒྱ་ནག་དང་ཁ་བྲལ་ཐབས་མེད་པའི་ཆ་ཤས་ཡིན་ཟེར་བ་བརྒྱུད་བསྒྲགས་གནང་གི་ཡོད་པ་དང་།བཙགས་འདེམས་རང་བཞིན་གྱིས་སྒེར་གྱི་དོན་རྐྱེན་རེ་བཀོད་ནས་བོད་པས་རྒྱ་ནག་ངོས་ལེན་བྱེད་ཀྱི་ཡོད་པ་མཚོན་ཐབས།དེ་བཞིན་རྒྱབ་ལྗོངས་ཚགས་བརྒྱབ་སྟེ་དོན་རྐྱེན་གྱི་ངོ་བོ་བསྒྱུར་པའི་འབྲི་ཐབས་བཀོད་ཡོད།༡༩༥༩ལྷ་ས་དང་ལྕགས་བྱ་གནམ་དུ་འཕུར་དུས་ཟེར་པའི་དེབ་ནང་དུ་བོད་ཕྱོགས་ཀྱི་ལོ་རྒྱུས་ཡིག་ཆ་ལས་དམར་གསོད་དོན་རྐྱེན་གྱི་དཔེ་མཚོན་བཏོགས་ལེན་དང་།དེ་བཞིན་རྒྱ་དམར་གྱི་ཡིག་ཆས་བདེན་དཔང་གིས་དམར་གསོད་བདེན་པ་བདེན་རྐྱང་ཡིན།དེ་སྒང་ལ་བོད་པའི་དཀའ་སྡུག་ལ་གདུང་སེམས་མཉམ་བསྐྱེད་ཀྱི་ཁེངས་པའི་སྨྱུག་རྩེ་བཏོན་ནས་རྩོམ་པ་པོའི་ཀུན་སྤྱོད་མཚན་སྙན་འབུར་ཐོན་གནང་ཡོད།བློ་ཕམ་པ་ཞིག་ནི།བདེན་པར་ཚགས་བརྒྱབ་ནས་བྲིས་པའི་ལོ་རྒྱུས་ཀྱིས་སྔོན་ལ་ཇུས་བཀོད་ཟིན་པའི་ཆབ་སྲིད་ཀྱི་མཇུག་སྡོམ་འགྲུབ་མོད།ཡིན་ཡང་ལོ་རྒྱུས་དངོས་ལ་བརྩི་འཇོག་གནང་མེད།རྒྱ་དམར་གྱི་སྲིད་ཇུས་གནད་དོན་གྱིས་བདག་དབང་གནད་དོན་གྱི་ཚབ་བྱས་པའི་གོང་གི་དེབ་དེ་གཉིས་ལ་རྒྱ་ནག་ཕྱི་ནང་གི་དམངས་གཙོ་དང་།དམངས་གཙོ་ལས་འགུལ་འདྲ་མཚུངས་ཅན་དང་རང་དབང་ཕྱོགས་ཁག་ཁྲོད་ཀློག་མཁན་མང་པོ་ཡོད།དམངས་གཙོ་ལས་འགུལ་ལྟ་གྲུབ་སྨྲ་བ་དགེ་རྒན་ཧོ་ཕེན་གྱིས་དེབ་དེར་དཔྱད་བརྗོད་བྲིས་ནས་དོ་གལ་ཆེན་པོས་ངོ་སྤྲོད་གནང་ཡོད།